
Ministru kabineta rīkojums Nr. 154
Rīgā 2025. gada 19. martā (prot. Nr. 11 9. §)
Par valsts dzīvokļa īpašuma Ventspils ielā 6–3, Rēzeknē, pārdošanu
· 1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi", ievērojot Publiskas personas mantas atsavināšanas likuma 45. panta nosacījumus, pārdot izsolē dzīvokļa īpašumu (nekustamā īpašuma kadastra Nr. 2100 900 8049) – neapdzīvojamo telpu Nr. NT1 (telpu grupas kadastra apzīmējums 2100 005 0313 001 003) un kopīpašuma 5370/305420 domājamās daļas no būves (būves kadastra apzīmējums 2100 005 0313 001) un zemes vienības (zemes vienības kadastra apzīmējums 2100 005 0313) 0,3306 ha platībā – Ventspils ielā 6–3, Rēzeknē, kas ierakstīts zemesgrāmatā uz valsts vārda Zemkopības ministrijas personā.
· 2. Pircējs par nekustamo īpašumu maksā euro.
· 3. Nekustamā īpašuma valdītājam nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

